CELEX: 32013R0103
Language: hu
Date: 2013-02-04 00:00:00
Title: A Bizottság 103/2013/EU végrehajtási rendelete ( 2013. február 4. ) a 786/2007/EK rendeletnek az endo-1,4-béta mannanáz EC 3.2.1.78 (Hemicell) készítményre megadott engedély jogosultjának neve tekintetében történő módosításáról  EGT-vonatkozású szöveg

5.2.2013   
            
            
               HU
            
            
               Az Európai Unió Hivatalos Lapja
            
            
               L 34/12
            
         A BIZOTTSÁG 103/2013/EU VÉGREHAJTÁSI RENDELETE
   (2013. február 4.)
   a 786/2007/EK rendeletnek az endo-1,4-béta mannanáz EC 3.2.1.78 (Hemicell) készítményre megadott engedély jogosultjának neve tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               A ChemGen Corp. az 1831/2003/EK rendelet 13. cikke (3) bekezdésének megfelelően kérelmet nyújtott be, amelyben az engedély jogosultja nevének módosítását kéri az endo-1,4-béta mannanáz EC 3.2.1.78 (Hemicell) takarmány-adalékanyagként való engedélyezéséről szóló 786/2007/EK bizottsági rendeletben (2), az „állattenyésztésben alkalmazott adalékanyagok” kategóriába és az „emészthetőséget fokozó anyag” funkcionális csoportba tartozó endo-1,4-béta mannanáz EC 3.2.1.78 (Hemicell) készítmény 10 évre szóló engedélye tekintetében.
            
         
               (2)
            
            
               A kérelmező állítása szerint a ChemGen Corp.-ot 2012. február 10-i hatállyal felvásárolta az Eli Lilly and Company Ltd.; jelenleg e vállalat birtokolja az adalékanyag értékesítési jogait. A kérelmező megfelelő adatokkal támasztotta alá kérelmét.
            
         
               (3)
            
            
               Az engedély feltételeinek javasolt módosítása kizárólag adminisztratív jellegű, és nem vonja maga után az érintett adalékanyag újbóli értékelését. Az Európai Élelmiszerbiztonsági Hatóságot értesítették a kérelemről.
            
         
               (4)
            
            
               Annak érdekében, hogy az Eli Lilly and Company Ltd. gyakorolhassa értékesítési jogait, módosítani kell az engedély feltételeit.
            
         
               (5)
            
            
               A 786/2007/EK rendeletet ezért ennek megfelelően módosítani kell.
            
         
               (6)
            
            
               Mivel semmilyen biztonsági ok nem indokolja a 786/2007/EK rendelet e rendelet általi módosításának azonnali alkalmazását, a már meglévő készletek felhasználására helyénvaló átmeneti időszakot biztosítani.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 786/2007/EK rendelet mellékletének 2. oszlopában a „Disproquima S.L. által képviselt ChemGen Corp.” szöveg helyébe az „Eli Lilly and Company Ltd.” szöveg lép.
   2. cikk
   Az e rendelet hatálybalépésének időpontját megelőzően alkalmazandó rendelkezéseknek megfelelő, már meglévő adalékanyag-készleteket továbbra is forgalomba lehet hozni, és kimerülésükig fel lehet használni.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 4-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 175., 2007.7.5., 8. o.